section_heading: Rashrvaćivanje u doba SFR Jugoslavije
paragraph_text: Tijekom postojanja obiju Jugoslavija već izgrađeno hrvatsko pravno nazivlje uvelike je posrbljeno (hrvatski pravni termin "kazneno djelo" postao je "krivično djelo", "ovrha" je postala "izvršenje", "obiteljsko pravo" je postalo "porodično pravo" itd.) i to se stanje nije promijenilo sve do hrvatske samostalnosti, a značajne promjene uslijedile su tek poslije osamostaljenja.<ref>Hrčak Josip Miletić: Povijesni razlozi terminoloških promjena u novom hrvatskom kaznenom zakonodavstvu, Croatica et slavica iadertina 1 (2005.), str. 81-83 Osobito je dekroatizacija bila dosljedno provedena u sferi nacionalne sigurnosti: riječi poput "stožer", "satnik", "bojnik", "zapovjednik", "stega" (i mnogi drugi hrvatski termini) doslovno su tretirane kao "ustaške riječi" i uopće se nije smjelo pomišljati na njihovu uporabu - izuzev ako se nije govorilo o nekim povijesnim temama, primjerice o I. svjetskom ratu.